ՀԻՄՆԱՎՈՐՈՒՄ
«Անշարժ գույք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունման անհրաժեշտության մասին

1. Ընթացիկ իրավիճակը և իրավական ակտի ընդունման անհրաժեշտությունը
«Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի (այսուհետ՝ նախագիծ) մշակման անհրաժեշտությունը կապված է «Էկոպարեկային ծառայության մասին» օրենքով և կանոնադրությամբ Շրջակա միջավայրի նախարարության էկոպարեկային ծառայությանը (այսուհետ՝ ծառայություն) վերապահված լիազորությունների և խնդիրների իրականացման համար անհրաժեշտ աշխատանքային պայմաններ ստեղծելու, մասնավորապես՝ ծառայության ՀՀ Լոռու մարզային վարչության և նույն վարչության Վանաձորի տեղամասի տեղակայման, վարչության և տեղամասի ծառայողների (աշխատողների) համար պատշաճ, անվտանգ, աշխատանքի նորմալ պայմաններ ստեղծելու հետ։
2024 թվականի հունվարի 1-ից գործում է ծառայությունը, որը «Էկոպարեկային ծառայության մասին» ՀՀ օրենքով ստանձնել է պետական անտառներում, անտառային հողերում և բնության հատուկ պահպանվող տարածքներում պահպանության և անտառային ու բնության հատուկ պահպանվող տարածքների օրենսդրության կիրառման նկատմամբ պետական հսկողության իրականացման գործառույթները։
Նախագծի ընդունման անհրաժեշտությունը պայմանավորված է ծառայության Լոռու մարզային վարչության և այդ վարչության Վանաձորի տեղամասի ծառայողների (աշխատակիցների) լիազորությունների և գործառույթների իրականացման համար պատշաճ աշխատանքային պայմաններ ստեղծելու հետ։

2. Առաջարկվող կարգավորման բնույթը
Նախագծով առաջարկվում է Հայաստանի Հանրապետության սեփականությունը հանդիսացող (անշարժ գույքի նկատմամբ իրավունքների պետական գրանցման վկայական N 22112021-06-0043)՝ Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին (այսուհետ՝ կոմիտե) ամրացված և «Հիվանդությունների վերահսկման և կանխարգելման ազգային կենտրոն» պետական ոչ առևտրային կազմակերպությանն անհատույց օգտագործման իրավունքով հանձնված (անշարժ գույքի նկատմամբ իրավունքների պետական գրանցման վկայական N 27122021-06-0068), Հայաստանի Հանրապետության Լոռու մարզ, համայնք Վանաձոր (քաղաք), Բաթումիի փողոց 3/2 հասցեում գտնվող 06-001-0332-0021-002 կադաստրային ծածկագրով, 960․76 քառ. մետր մակերեսով մասնաշենքը և մասնաշենքի օգտագործման ու սպասարկման համար հատկացված 0․23971 հա մակերեսով հողամասից (կադաստրային ծածկագիր՝ 06-001-0332-0021) 0․08401 հա մակերեսով հողատարածքը՝ համաձայն հավելվածի, հետ վերցնել կոմիտեից և ամրացնել (հանձնել) ծառայությանը՝ ծառայության Լոռու մարզային վարչության և նույն վարչության Վանաձորի տեղամասի տեղակայման, վարչության և տեղամասի աշխատակիցների (ծառայողների) համար անհրաժեշտ աշխատանքային պայմաններ ստեղծելու նպատակով։
Նախագծով կոմիտեի նախագահին տրվում է հանձնարարություն՝ «Հիվանդությունների վերահսկման և կանխարգելման ազգային կենտրոն» պետական ոչ առևտրային կազմակերպության հետ կնքել 2015 թվականի հուլիսի 07-ին կնքված ոչ բնակելի տարածքի անհատույց օգտագործման թիվ 94/0015 պայմանագրում (վավերացված՝ 2015 թվականի հուլիսի 07-ին, սեղանամատյանում՝ 13241 համարով, փոփոխությունը՝ 2021 թվականի դեկտեմբերի 21-ի համաձայնագրով, գրանցամատյանում՝ 21518 համարով) նախագծից բխող փոփոխություն կատարելու մասին համաձայնագիր, ինչպես նաև ծառայության պետի հետ համատեղ ապահովել նախագծի 1-ին կետում նշված մասնաշենքի՝ հանձնման-ընդունման աշխատանքների կատարումը։
Կոմիտեի 2026 թվականի ապրիլի 09-ի N 01/13.5/2578-2026 գրության համաձայն՝ ՀՀ Լոռու մարզի, ք.Վանաձոր, Բաթումիի փողոց 3/2 հասցեում գտնվող 960․76 քառ. մետր մակերեսով մասնաշենքը կոմիտեի հաշվեկշիռ է ընդունվել 166,786,960․0 ՀՀ դրամ սկզբնական արժեքով, 08.04.2026 թվականի դրությամբ վերոնշյալ մասնաշենքի հաշվեկշռային արժեքը կազմում է 159,142,558․0 ՀՀ դրամ:
Կադաստրի կոմիտեի 2026 թվականի ապրիլի 15-ի N ԳՄ/6829-2026 գրության համաձայն՝ ՀՀ Լոռու մարզի Վանաձոր քաղաքի Բաթումիի փողոց, թիվ 3/2 հասցեում գտնվող անշարժ գույքի շուկայական արժեքին մոտարկված կադաստրային արժեքը կազմում է 558,023,456․0 ՀՀ դրամ, որի կազմում 960.76 քմ մակերեսով մասնաշենքը ներառված է 166,786,960․0 ՀՀ դրամ արժեքով։
3. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ծառայության կողմից:

4. Ակնկալվող արդյունքը
Նախագծի ընդունմամբ կլուծվի ծառայության Լոռու մարզային վարչության և նույն վարչության Վանաձորի տեղամասի տեղակայման հարցը, վարչության և տեղամասի ծառայողները (աշխատողները) կունենան անհրաժեշտ բավարար աշխատանքային պայմաններ՝ իրենց լիազորությունների և գործառույթների իրականացման համար։

5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Նախագծի ընդունմամբ պետական բյուջեի եկամուտների նվազեցում կամ ծախսերի ավելացում չի ակնկալվում:
ՀՀ Լոռու մարզ, համայնք Վանաձոր (քաղաք), Բաթումիի փողոց 3/2 հասցեում գտնվող 960.76 քառ. մետր մակերեսով մասնաշենքի հետագա պահպանման և վերանորոգման ծախսերն իրականացվելու են պետական բյուջեից ծառայությանը տարեկան հատկացված միջոցների հաշվին։

6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային /կամ այլ ռազմավարություններ
	Նախագիծը բխում է ՀՀ կառավարության 2021 թվականի նոյեմբերի 18-ի Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման N 1 հավելվածով հաստատված ծրագրի շրջակա միջավայրի նախարարություն բաժնի 3-րդ նպատակի 7-րդ կետից (Հայաստանի Հանրապետության շրջակա միջավայրի պահպանության (էկոպարեկային) ծառայության մասին օրենքի նախագիծը Կառավարության հավանությանն արժանանալու վերաբերյալ Կառավարության որոշման ընդունում)։
Նախագծի ընդունման արդյունքում մասնաշենքում կտեղակայվեն ծառայության Լոռու մարզային վարչությունը և նույն վարչության Վանաձորի տեղամասը, վարչության և տեղամասի աշխատակիցների (ծառայողների) համար կստեղծվեն անհրաժեշտ աշխատանքային պայմաններ՝ օրենքով վերապահված լիազորությունների և խնդիրների իրականացման համար։
